पिछली बार चौथे नंबर पर थे सलमान खुर्शीद, इस बार कांग्रेस ने फिर दिया है फर्रुखाबाद से टिकट  
यूपीए सरकार में मंत्री थे सलमान खुर्शीद
कई बार विवादों के केंद्र में रहे
प्रियंका गांधी के आने से अच्छे प्रदर्शन की उम्मीद
इसी बीच पेशे से वकील सलमान खुर्शीद एक विवाद में घिरते भी नजर आए हैं.  खुर्शीद ने कुछ दिन पहले ही ट्वीट किया, ‘‘शत्रु की आक्रामकता के सामने भारतीय प्रतिरोध के चेहरे विंग कमांडर अभिनंदन वर्धमान को बहुत-बहुत बधाई। मुश्किल परिस्थिति के समय उन्होंने शानदान संतुलन और आत्मविश्वास दिखाया. हमें इस बात पर गर्व है कि वह 2004 में वायुसेना में शामिल हुए और संप्रग के दौरान एक फाइटर पायलट बने.'' ‘‘श्रेय लेने'' के लिए सोशल मीडिया पर आलोचना झेलने के बाद खुर्शीद ने कहा कि उन्होंने ‘‘सिर्फ सच कहा.'' उन्होंने पत्रकारों से कहा, ‘‘मैंने कहा था कि वह हमारे कार्यकाल में भारतीय वायु सेना में शामिल हुए. मैंने सिर्फ सच बोला.
आपको बता दें कि कांग्रेस ने लोकसभा चुनाव के लिए उत्तर प्रदेश एवं गुजरात की 15 सीटों पर उम्मीदवार घोषित किये हैं उम्मीदवारों की सूची इस प्रकार है: 
रायबरेली- सोनिया गांधी, अमेठी- राहुल गांधी, फर्रुखाबाद-सलमान खुर्शीद, बदायूं-सलीम शेरवानी धौरहरा- जितिन प्रसाद, कुशीनगर- आरपीएन सिंह, फैजाबाद- निर्मल खत्री, उन्नाव- अनु टंडन अकबरपुर-राजाराम पाल, सहारनपुर- इमरान मसूद, जालौन- बृजलाल खबरी, अहमदाबाद-पश्चिम राजू परमार, आणंद- भरत सिंह सोलंकी, वडोदरा- प्रशांत पटेल, छोटा उदयपुर-रंजीत मोहन सिंह राठवा